康熙字典《唐韵》《集韵》求位切,音匮。同蒉。《说文》草器也。古象形。引论语:荷臾而过孔氏之门。或作䕚。◎按论语今作蒉。又《广韵》羊朱切《集韵》《韵会》容朱切《正韵》云居切,音余。《仪礼·燕礼》寡君有不腆之酒,以请吾子之与寡君须臾焉。《中庸》道也者,不可须臾离也。又姓。《左传·文六年》贾季奔狄,宣子使臾骈送其帑。又人名。《史记·封禅书》黄帝得宝鼎宛朐,问於鬼臾区。《淮南子·汜论训》臾儿,易牙,湽渑之合者,尝一哈水,而甘苦知矣。《注》臾儿,易牙,皆齐之知味者也。又国名。《左传·僖二十一年》任宿,须句,颛臾,风姓也。《注》颛臾在泰山南,武阳县东北。又《字汇补》凫臾,东方国名。卽扶馀也。又《荀子·大略篇》语曰:流丸止于瓯臾,流言止于智者。又《集韵》《韵会》勇主切,音庾。《周礼·冬官考工记·弓人》往体多,来体寡,谓之夹臾之属。《注》夹臾之弓,合五成规。《疏》夹臾,反张多随,曲执向外。《释文》臾,音庾。又《正韵》尹竦切,音勇。纵臾,与怂慂通。详心部慂字注。又《韵补》叶兪戍切,音裕。《汉·广陵厉王歌》奉天期兮不得须臾,千里马兮驻待隅路。